

ประกาศ โรงเรียนวัดวิเวกวายุพัด

เรื่อง การกำหนดชั่วโมงการปฏิบัติงานของครูโรงเรียนวัดวิเวกวายุพัด

..............................................

ด้วย ก.ค.ศ. มีมติกำหนดหลักเกณฑ์ และวิธีการประเมินวิทยฐานะแนวใหม่ ตามหนังสือสำนักงานคณะกรรมการข้าราชการครู และบุคลากรทางการศึกษา

ว.21 /2560 ซึ่งผลบังคับใช้เมื่อวันที่ 5 กรกฎาคม 2560 โดยกำหนดชั่วโมงการปฏิบัติงานของข้าราชการครู และบุคลากรทางการศึกษา สายงานสอน เพื่อให้เป็นคุณสมบัติในการขอมีวิทยฐานะ หรือเลื่อนวิทยฐานะโรงเรียนวัดวิเวกวายุพัด ตำบลคลองจิก อำเภอบางปะอิน จังหวัดพระนครศรีอยุธยา โดยความเห็นชอบของคณะกรรมการบริหารโรงเรียน จึงได้กำหนดกรอบชั่วโมงการปฏิบัติงานของข้าราชการครู เพื่อสอดคล้องกับหลักเกณฑ์ข้างต้นและใช้เป็นคุณสมบัติในการขอมีหรือวิทยฐานะ ดังนี้

**1. งานสนับสนุนการจัดการเรียนรู้** หมายถึงการปฏิบัติที่เป็นประโยชน์ต่อการส่งเสริมพัฒนาการเรียนรู้ของ

สถานศึกษา และการมีส่วนร่วมในชุมชนการเรียนรู้ทางวิชาชีพ รวมทั้งงานสนับสนุนการบริหารสถานศึกษา เช่น

งานวิชาการ งานบุคคล งานงบประมาณ และงานบริหารงานทั่วไป เป็นต้น โดยกำหนดชั่วโมงการปฏิบัติงาน ดังนี้

|  |  |
| --- | --- |
| **ภาระงาน** | **ชั่วโมงการปฏิบัติงาน** |
| 1. คณะกรรมการบริหารงานโรงเรียน | 8 ชั่วโมง /สัปดาห์ |
| 1. เลขานุการ กรรมการบริหารงานโรงเรียน | 7 ชั่วโมง /สัปดาห์ |
| 1. หัวหน้ากลุ่มสาระการเรียนรู้ | 6 ชั่วโมง /สัปดาห์ |
| 1. รองหัวหน้ากลุ่มสาระการเรียนรู้ | 5 ชั่วโมง /สัปดาห์ |
| 1. หัวหน้างานต่างๆ ในกลุ่มงาน | 4 ชั่วโมง /สัปดาห์ |
| 1. ครูที่รับผิดชอบในกลุ่มงานต่างๆ | 3 ชั่วโมง /สัปดาห์ |
| 1. ผู้รับผิดชอบโครงการ และกิจกรรม | 2 ชั่วโมง /สัปดาห์ |
| 1. คณะกรรมการฝ่ายต่างๆ ตามโครงการ กิจกรรมที่   จัดขึ้นตามแผนงานโรงเรียน | 1 ชั่วโมง /สัปดาห์ |

**2. งานตอบสนองนโยบาย และจุดเน้น** หมายถึง การปฏิบัติงานที่ตอบสนองนโยบายและจุดเน้นของรัฐบาล กระทรวงศึกษาธิการ และส่วนราชการต้นสังกัด รวมทั้งของหน่วยงาน งานอื่นที่โรงเรียนสมัครเข้าร่วมโครงการกิจกรรม โดยกำหนดกรอบชั่วโมงการปฏิบัติงาน ดังนี้

|  |  |
| --- | --- |
| **ภาระงาน** | **ชั่วโมงการปฏิบัติงาน** |
| 1. คณะกรรมการฝ่ายบริหาร หรือฝ่ายอำนวยการ  โครงการ/กิจกรรม | 4 ชั่วโมง /สัปดาห์ |
| 2. คณะทำงานที่รับผิดชอบงานนั้นๆ | 3 ชั่วโมง /สัปดาห์ |

-2-

ทั้งนี้ ในการนับชั่วโมงการปฏิบัติงานตามกรอบชั่วโมงการปฏิบัติงานข้างต้น ข้าราชการครู และบุคลากรทางการศึกษา ต้องจัดทำเอกสารหลักฐานดังต่อไปนี้ เพื่อให้ผู้บังคับบัญชาพิจารณารับรอง

1. รายงานผลการปฏิบัติงาน
2. คำสั่งแต่งตั้ง/คำสั่งมอบหมายงาน

ให้ข้าราชการครู และบุคลากรทางการศึกษาโรงเรียนวัดวิเวกวายุพัด ให้ถือปฏิบัติตามประกาศที่กำหนด เพื่อเป็นแนวทางในการนับชั่วโมงการปฏิบัติงาน เพื่อเป็นคุณสมบัติในการขอหรือเลื่อนวิทยฐานะตามหลักเกณฑ์ และวิธีการที่ ก.ค.ศ. กำหนดต่อไป

ประกาศ ณ วันที่ 16 เดือน พฤษภาคม พ.ศ. ๒๕61

(นางปานจนา กับแก้ว)

ผู้อำนวยการสถานศึกษาโรงเรียนวัดวิเวกวายุพัด